(૩) આપણે જાણીએ છીએ કે સુરજના અમુક કિરણો દેખાય છે અને જ્યારે તે ભેગા થાય છે તો સાત મશ્હુર રંગો પૈદા થાય છે, અને અમુક અદ્રશ્ય કિરણો હોય છે જેને અલ્ટ્રા વાયોલેટ અને ઈન્ફ્રારેડ કિરણો નામ આપવામાં આવ્યું છે. તેવી રીતે નબી અવા ઇમામ લોકોને કેળવણી આપે છે દીનના એહકામના અમલી પાસા વડે તેમજ રૂહાની પાસા વડે. રૂહાની તરબીયત આંતરિક આકર્ષણ વડે કરવામાં આવે છે. તેઓ રૂહાની તરબીયત લોકોના દિલોમાં અને વિચારોમાં કરે છે જેને આપણે તકવીની તરબીયત કહી શકીએ છીએ. આ સ્થાને શબ્દો, વાક્યો-વાતચીત અને અમલ કામ નથી કરતા પરંતુ આ સમયે માત્ર આંતરિક આકર્ષણ કામ કરે છે. જેવી રીતે અમુક નબીઓ અને મહાન રેહનુમાઓ વિશે મળે છે કે, તેઓ અમુક ગુમરાહો અને ગુનાહોમાં ડુબેલા લોકોની એક નજરથી ઝીંદગી બદલી નાખે છે.